《故程将军妻南阳郡夫人樊氏挽歌》
唐代·孙逖

德配程休甫，名高鲁季姜。宠荣苍玉珮，宴梦郁金堂。

白日期偕老，幽泉忽悼亡。国风犹在咏，江汉近南阳。

作者简介：孙逖（696～761） 唐朝大臣、史学家，今东昌府区沙镇人。自幼能文，才思敏捷。曾任刑部侍郎、太子左庶子、少詹事等职。有作品《宿云门寺阁》《赠尚书右仆射》《晦日湖塘》等传世。